**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 546 /2018**

**ΑΔΑ:** 7ΧΜΝΩΨΑ-ΑΗ2



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 64ο/2018 Της 14Ης ΝΟΕΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού υποβολής δικαιολογητικών για την προμήθεια: Προμήθεια υλικών κατακόρυφης σήμανσης Δήμου Αρταίων ’’**

*Στην Άρτα, σήμερα, 14-11-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***27181/08-11-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας, η Ειδική Συνεργάτης του Δημάρχου κ. Σφαλτού Χαρίκλεια η Δ/ντρια της ΤΥΔ κ. Γρύλια Σοφία και ο Προϊστάμενος του τμήματος Συγκοινωνιακών- Κτιριακών Έργων και Μελετών κ. Σακκάς Άγγελος*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Οικονομική Επιτροπή έκανε δεκτή πρόταση του Προέδρου της να συζητηθούν (5) έκτακτα θέματα.*

Ο κ. Πρόεδρος εισηγούμενος το 4ο έκτακτο θέμα: **Έγκριση ή μη πρακτικού υποβολής δικαιολογητικών για την προμήθεια: Προμήθεια υλικών κατακόρυφης σήμανσης Δήμου Αρταίων.** έθεσε υπόψη της επιτροπής το από 30-10-2018 πρακτικό της επιτροπής διαγωνισμού το οποίο έχει ως εξής: Στην Άρτα και στην αίθουσα Δημοτικού Συμβουλίου, σήμερα 30/10/2018 ημέρα Τρίτη και ώρα 10:00 π.μ. και σε διάφορες μετέπειτα ημερομηνίες, συνήλθε σε συνεδρίαση η οριζόμενη από την υπ’ αριθμ. 9/2018 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κα. Νούτση Μιράντα ως πρόεδρο και κα. Ρίζου Ευαγγελία και κο Γιαμούρη Ευάγγελο ως μέλη, για να προβεί στη διεξαγωγή του συνοπτικού διαγωνισμού με κριτήριο κατακύρωσης την πλέον συμφέρουσα από οικονομική άποψη, προσφορά βάσει τιμής ( χαμηλότερη τιμή), για την ανάδειξη οικονομικού φορέα για την «**Προμήθεια υλικών κατακόρυφης σήμανσης Δήμου Αρταίων»**.

Η Επιτροπή αφού έλαβε υπ’ όψη:

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την με αριθμ. 27/2018 μελέτη προμήθειας υλικών κατακόρυφης σήμανσης Δήμου Αρταίων
3. Την υπ’ αριθμ. 504/2018 Απόφαση Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της διακήρυξης
4. Την υπ’ αριθμ. 24908/18-10-2018 Διακήρυξη Συνοπτικού Διαγωνισμού
5. Το υπ’ αριθμ. 26478/31-10-2018 έγγραφο της επιτροπής που αφορά διευκρινήσεις των τεχνικών προδιαγραφών προς την εταιρεία ΝΙΚΟΛΑΟΣ ΦΑΝΤΗΣ ΚΑΙ ΣΙΑ Ε.Ε.
6. Το υπ’ αριθμ. 26549/1-11-2018 έγγραφο της εταιρείας ΝΙΚΟΛΑΟΣ ΦΑΝΤΗΣ ΚΑΙ ΣΙΑ Ε.Ε. που αφορά τις απαιτούμενες διευκρινήσεις των τεχνικών προδιαγραφών.

ΔΕΧΘΗΚΕ

Στο τμήμα πρωτοκόλλου του Δήμου μας πέντε (5) κλειστούς φακέλους προσφοράς για την παραπάνω προμήθεια.

Οι εταιρείες που υπέβαλλαν την προσφορά μέσω πρωτοκόλλου είναι :

1. ΟΔΟΣΗΜΑΝΣΗ Κ. ΧΡΟΝΗΣ Α.Β.Ε.Ε (αριθμ. πρωτ. 26020/29-10-2018)
2. ΤΕΜΚΑ ΕΠΕ (αριθμ. πρωτ. 26022/29-10-2018)
3. ΣΗΜΑ Α.Β.Ε.Ε. (αριθμ. πρωτ. 26107/29-10-2018)
4. ΝΤΟΚΟΣ & ΣΙΑ Ο.Ε. (αριθμ. πρωτ. 26021/29-10-2018)
5. ΝΙΚΟΛΑΟΣ ΦΑΝΤΗΣ ΚΑΙ ΣΙΑ Ε.Ε. (αριθμ. πρωτ. 26261/30-10-2018)

Η Επιτροπή αποσφράγισε τα δικαιολογητικά συμμετοχής και διαπιστώθηκε ότι και οι πέντε εταιρείες είχαν τα νόμιμα και τυπικά προσόντα. Κατόπιν αποσφραγίστηκαν οι φάκελοι των τεχνικών προσφορών και διαπιστώθηκε ότι οι τεχνικές προδιαγραφές των τεσσάρων (4) πρώτων εταιρειών ήταν σύμφωνες με τις εγκεκριμένες τεχνικές προδιαγραφές της μελέτης. Η 5η εταιρεία ΝΙΚΟΛΑΟΣ ΦΑΝΤΗΣ ΚΑΙ ΣΙΑ Ε.Ε. παρουσίαζε κάποιες ασάφειες στις τεχνικές προδιαγραφές και ζητήθηκαν διευκρινήσεις με το αριθμ. 26478/31-10-2018 έγγραφο μας. Οι απαιτούμενες διευκρινήσεις δόθηκαν με το αριθμ. 26549/1-11-2018 έγγραφό της εταιρείας και δια πιστώθηκε ότι καλύπτουν τις τεχνικές προδιαγραφές της εγκεκριμένης μελέτης.

***Ύστερα από τα παραπάνω η επιτροπή γνωμοδοτεί***

προς την Οικονομική Επιτροπή για την συνέχιση όλων των παραπάνω εταιρειών στην επόμενη φάση του διαγωνισμού για το άνοιγμα των οικονομικών προσφορών .

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 26-07-2017 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 30-11-2017 πρακτικό της επιτροπής διαγωνισμού που αφορά την υποβολή δικαιολογητικών ως κατωτέρω:

Την συνέχιση όλων των εταιρειών που υπέβαλαν δικαιολογητικά στην επόμενη φάση του διαγωνισμού για το άνοιγμα των οικονομικών προσφορών ήτοι:

1. ΟΔΟΣΗΜΑΝΣΗ Κ. ΧΡΟΝΗΣ Α.Β.Ε.Ε (αριθμ. πρωτ. 26020/29-10-2018)
2. ΤΕΜΚΑ ΕΠΕ (αριθμ. πρωτ. 26022/29-10-2018)
3. ΣΗΜΑ Α.Β.Ε.Ε. (αριθμ. πρωτ. 26107/29-10-2018)
4. ΝΤΟΚΟΣ & ΣΙΑ Ο.Ε. (αριθμ. πρωτ. 26021/29-10-2018)
5. ΝΙΚΟΛΑΟΣ ΦΑΝΤΗΣ ΚΑΙ ΣΙΑ Ε.Ε. (αριθμ. πρωτ. 26261/30-10-2018)

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 546/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*